
O Volapukaflens in vol lolik! 

Sis yels anik balionats modik fuganas e nutevanas akomons lu Yurop, 
kelos nu kodon sakadis in Ians patefol. Bi modikunans menas at binons 
slamans, valemo cedoy, das sakads at pakodidons rele. Baibinos-li jeno- 
fo, das difs relik fodons konflitis? Popa-jafudisevan: ‘Reiner Klingholz’ 
konstatom (in gased: ‘GEO’, num: 10 yela 2016), das dugal vedukon dis- 
ti vu krig e pud. 

Nilu Yurop topons Ians de Vesuda-Siyop e Nila-Lofudan ju Noluda- e 
Vesuda-Frikop, kels sadons in vir sakadas. Vilad bolitik e korup bunda- 
nons. Reiganefs lelasikons, e tio valopo num menas vobafagik pluikon vi- 
fikumo ka num vobamogas. Bu val hiyunans nekotenoms, bi tobo laboms 
mogis ad meriton kosidi okas. Vedoms vilofiks ad zepon tikodemis relofa 
sevarik, e volutoms ta kuliv “vesudanik”, keli lecedoms dobiki tefu bads 
valik. Ab atos binon-li konflit vu sogads Larabanik-slamik e kuliv vesu¬ 
danik? No! magad at no veraton. Jenofo sakads las tefons difis sogadik u 
relikis, ab stadi dugala. 

Ad suemon konflitis pemaniotol, mutobs tikadon dinadis bu yels zao 
500. On tumyel 16 ld el ‘Martin Luther’ atradutom bibi ini puk, keli mens 
komunik Deutanik okanons suemon. Ettimo ye tio nek popa komunik 
akanon reidon. Kludo aflagom julis pro jipuls e hipuls valiks. So asta- 
bukom staanikami dugala valemik, do atos no abinom desin voik oma. 
Dugal valemik gudikum at tano abinon buostip veutikun progeda nolavik, 
kulivik, kaenik, e demokrata in topads pereformatol Yuropa. Lans loliko 
romakatuliks asokons modo latikumo, bi us kleranef namadik nog lunupo 
aneleton dugali valemik. 

Valopo, ko sogads - nesekidik de rel - azepons dugaladiali at, kel ri- 
giko abinon protastik-vesudanik, tio ai proged konomik asokon. Nitediko 
vol Larabanik - kel modo apluon la vesudan tefu nolavs ju tumyel 13 ld - 
desino arefudon volfi somik. Un 1485 sultan: ‘Bayesid II’ aproibom me 
deadaponod stiti bukavobopas pro tonats Larabanik. Siso dugalastad 
menas usik ablebon pulik, e leigo stad konomik. Do dugal no binon stip 
saidik ad savon menavoli, binon stip zesudik - me 


Kalobsod kludo dugali futuramenefa obsik! 
Gudikosi valik vipom oles redakan e cifal: 

VARBS MU BISARIKS VOLAPUKA (IV) 

fa 'Daniel Morosof 
3.9. El "soton" 

Varb sekidik at pagebon e kobu varb nesekidik in nenfumbidir, 
e soelolo. Sufalefom e partisips ela "soton" no akomadons. 

Modadilo el "soton" sa varb nesekidik kobofomons predikati 
komplitik. Sams: 

• buad at sotonov palasumon ini gased; 

• Volapuk soton binon valemapuk; 

• Kisi sotob-li dunon po om? 

• Sotob-li cedon omi bununani? 

• sotoy nemon onis visionanis; 

• men alik osoton spikon puki at pla netapuk oka; 

• nosotol dulteron! (pened de 'Paulus' elanes di 'Roma': XIII, 9); 

• sotos binon so; 

• sotol lofon kemeni olik asa oli it! (gospul ma 'Matthaeus': 
XXII, 39). 

Kosomo po predikat komplitik varb sekidik jonon letimi, e varb 
nesekidik — lefomi (dunalefomi u sufalefomi). Obo komandob ad 
folon nomoti at. Ye tikodayumats omik paplaons de nomot at, 
sevabo: 

• ...el 'Kerckhoffs' apreparom Vpakongredi kilid, kel osotom 
pojenukon in zif 'Paris'...-, 

• ...ad fomon dub atos vigagasedi gretik Vpik, dub kel votukams 

Vpa osotons poledunon vifikuno. 

Fom neyegik "sotos" kanon pagebon ito, efe nen nenfumbidir 
zuik, as sam: 

• Leigoso i mans, kels, aklemolo kosadi natik ko vom, edage- 
toms ledesiri kol ods: mans nepuedoms ko mans, e getoms ito asa 
sotos, blafodi demu deikam oksik (pened de 'Paulus' elanes di 
'Roma': I, 27); 

• O voms! binolsod sumatofiks lu himatans olsik, soasa sotos 
me buad Sola! (pened de 'Paulus' elanes di 'Colossae': III, 18). 

3.10. El "kanon" 

Varb "kanon" pagebon ed as dil predikata komplitik, e soelolo. 
Sufalefom voda at neai akomadon, ab partisips (keninukamu parti- 
si pa ladva rbs) akomadons, as sam: 

• ...kels evedukons dobinddi bodiko logoli, bodiko lildli, ... fliton 

no kandli...; 

• Si! yen ob, no nog akandl suemon labi levemik obik, avilob 
visiton ofi un del fovik, idetavof; 

• ...no akanolo sludikon, avokom oni balugiko me: "0 kat! 0 
kat!" 

• ...no akanolo plopon tefu atos, asagom... 

Kosomo geboy eli "kanon" kobu varb nesekidik in nenfumbidir. 
Nenfumbidir at kanon binon sufalefomik, e tio ai malon presena- 
timi nefinik, do plaots i nesuvo adavedons, as sam: 

• ...modikos no kanon pemanioton... 

Saitob vodemadiledis anik patedikumis: 

• ...klub akanon pafovon...-, 

• ...mens okanons lelilon odis...; 

• Kanobs nunon reidanes...; 

• Lab obik akanon te padageton me dun negita; 

• ...<yegs> akanons fasiliko pamosumon; 

• ...afunom in 'Oosterbeek' Vpaburi, kd akanoy dageton nunis 
do Vp. 

• So kanoy sagon ko gitod semik, das vods rigik in puk seimik 
binons vods tonisumadol; 

• Vai yufapuka neudik seimik okanon ye pajenukon nen fikuls 
gretik. 

Fom neyegik "kanos" i pagebon, as sam: 

• Voto okanosovjenon, das... (gospul ma 'Lucas': XIV, 29); 

• Tefu Vpakadam kanos panunon, das... 

Semikna (te in vodems petradutol) dil predikata "dunon" pa- 
moadon, e varb "kanon" ajafidon as varb loveadik, sevabo: 

• Besakorod drenis popa orik, e pleidulorod tano, if kanor atosi, 
lo 'Brahma' demu lieg ora! 

• Kluliko kanob atosi. 

• Avilom logon, kis Yesus abinom, ab dub menamodot no aka- 
nom atosi, bi alabom magedismalik (gospul ma 'Lucas': XIX, 3). 

Gebad somik voiko no binon vipabik po laut vodemas nulik. 

3.11. El "vilon" 

Varb "vilon" pagebon ed as dil predikata komplitik, e soelolo. El 
"vilon" neai pagebon in sufalefom e fom neyegik. Partisips de varb 
at komadons, as sam: 

God', avilol jonon zuni okik... (pened de 'Paulus' elanes di 
'Roma'). 

Kosomo varb at labon nenfumbidiri po ok, as sam: 

• ...evilob kobukon cilis olsik... (gospul ma 'Matthaeus': XXVI, 
15); 

• Kisi vilols-li givon obe, if loveukob omi oles? (bibapenad ot: 
XXIII, 37); 

• Somo anilikoms Id vilag, lu kel agoloms, ed adunom, asva 
avilom fdvdn vegami okik (gospul ma 'Lucas': XXIV, 28); 

• Mutob penon ole modikosi, ab no vilob penon ole me nig e 
pen (pened kilid de 'loannes': 13); 

• Of viloyov ye pubon nuni seimik nogna u pluna in yelod ot, 
okanoy dunon atosi, if ulautoy olno notedi in mod votik; 

• Vilobov spikon ko ol do din veutik; 

• No avilob e no akanob doton, das nu alogob vali veratiko... 

Kanoy gebon nenfumbidiri sufalefomik, as sam: 

• Vilolov-li padomoniton? 

El "vilon" suvo pakobopladon ko konyuns difik (if, asa, das). Po 
jenets somik pagebon soelolo e semikna igo ajafidon as varb love- 
adik, efe areigulon me kusatif. Sams: 

- ko el "if": 

• Osol! ifvilol, kanol klinukon obi (gospul me 'Matthaeus': VIII, 2); 

• Ifvilol, obumobs is tanadis kit... (bibapenad ot: XVII, 4); 

• // vilol atosi, leadolds beigolon kopi at de ob! (gospul ma 
'Lucas': XXII, 42); 

• Donastad pebemastikon. Nu golos, if God vilom osi, donu 
lopio. 

- ko els "asa, soasa": 

• E soasa vilols, das mens dunons oles, leigo, so dunolsod ones! 
(gospul ma 'Lucas': VI, 31); 

• ...modikans adabinoms, kels asevoms sio, das in cal at 
okanoms betifon regi, so modiko asa te dviloms. 

- ko el "das": 

• Vilob, das givol obe tu timul at su bov kapi ela 'loannes': 
blunedan (gospul ma 'Marcus': VI, 25); 

• Kiopo vilol-li, das oblumukobs ole pasatafidadi? (gospul ma 
'Matthaeus': XXVI, 17); 

• Kime vilols-li, das gevob pro ols libi? (bibapenad ot: XXVII, 17); 

• Aninikom ini dom, ed avilom, das nek osevon atosi... (gospul 
ma 'Marcus': XII, 24); 

• Kisi vilols-li ufo, das dunob ko man, keli nemols hiregi 
yudanas? (bibapenad ot: XV, 12). 

Tikodayumatis omik lecedob samis seta nelolofik, bi binos fasi- 
lik ad lolofukon seti dub nenfumbidir defol bai tikodayumat veito- 
fikum, as sam: 

• ...edunoy ko om, soasa eviloy <dundn> (gospul ma 'Mat- 
thaeus': XVII, 12); 

• ...givob oni utane, kele vilob <givdn> (gospul ma 'Lucas': IV, 6) 

• Ab no avilom <sufadon>, amogolom ed afanabukom omi 
(gospul ma 'Matthaeus': XVIII, 30); 

• Vien lebladon, kiopio vilon <lebladdn>... (gospul ma 'loannes': 

111 , 8 ); 

• Vilob <geikdn, mogolon, ...> lu mot oba; 

• Selolds obe bosi laba! Vilol-li <atosi>? (Po jenet at igo kusatif 
pemoadon.) 

Asa ya ekupols, varb at kanon reigulon me kusatif. Kosomo 
kusatif at labon sinifi valemik e duton lu ponops u lu vods de 
ponops pedefomols (os, atos, bos, ...). Sams: 

• Klu bos no sekidon de utan, kel vilon bosi, u kel tobidon - ab 
de God miserol (pened de 'Paulus' elanes di 'Roma': IX, 16); 

• ...dunolod utosi, kelosi ovilol! 

Ye semikna kusatif no binon so nedabinotik ma Siam, as sam: 

• ...vilobs balami kontinana obsik... 

• ...vilobs daloni gitatas mena... 

Too no daloy penon, das "viloy yegi seimik" tefu bos dabinotik; 
varb "desiron" binon lonedik pro zeils somik. 

Leigodolsos setis sokol: 

Vilob drinon vati — Desirob drinedi (vati). 

3.12. El "nedon" 

El "nedon" pagebon e kobu varb nesekidik, e soelolo. Varb 
sekidik at no akomadon in sufalefom; fom neyegik i neai apubon. 
Balna ecanidoy varbis "neodon" e "nedon", sodas el "nedon" 
pagebon, asva binon varb loveadik, sevabo: 

• ...e no onoloy onis nen stud leigofefik, asa ut, keli nedoy samo 
pro hebrey u Sanskrit. 

Ab modadilo varb sekidik at flagon nenfumbidiri po ok. Sams: 

• no nedof igo nemon nemi verotik oba; 

• if vilomov jafon bosi, tan nedom te sagon: Dabinonod! ed at 
dabinon; 

• no plu anedom dredon omi; 

• no nedons folon somikosi; 

• no anedobs sagon bosi do atos. 

Fom neyegik "nedos" pagebon soelolo as predikat dila pluseta, 
sevabo: 

• ...e nu no nedos, das binoy pukavan zadalik ad suemon, das 
rolet vemik dabinon bevu el 'Tsyangar' e zigan; 

• Nedos-li nog donuon begi redakanas: "Propagidoyos e siopu- 
koyos pro Volapuk!"? 

• No nedos ad sukon un tims vonadikum, ka un ut kriga Rusana- 
Yapanik, ad tuvon samis sublimik atosa. 

Po jenet latik poliko epladoy eli "ad" vu "nedos" e nenfumbidir. 

3.13. Els "muton, dalon" 

Els "muton" e "dalon" vemo sumons ad od. Varbs bofik flagons 
po geb nenfumbidiri. Neai astadons in sufalefom. Partisips de 
varbs at i no akomadons. Gevob samis anik geba ela "muton" (a) 
ed ela "dalon" (a): 

a) • Pos Volapuk kluo volapuks nulik vemo modiks epubons, de 
kels as veutikuns mutons panemon els 'Esperanto, Nov Esperanto, 
Ido, Idiom neutral, Mondolingvo, Lingua internacional, Myrana, 
Nov Latin, Interlingua, Lengua catolica'; 

• ...us nafamuton pasafledon (duns paostolanas: XXI, 3); 

• Jep amuton padilon ad laf...; 

• Bi saks nonik adabinons, kels a mutons pabegespikon, presi- 
dan afarmukom me vods laddfik anik kobikami. 

a) • Atose daloy bo kodidon, das Volapuk no enepubon...; 

• ...ifdalob gebon vodi at... (vuset); 

• Ekd! us dunoms utosi, kelos no dalon padunon (gospul ma 
'Marcus': II, 24); 

• Ekd! tidabs olik dunoms bosi, keli no daloy dunon tu jabat 
(gospul ma 'Matthaeus': XII, 2). 

Kosomo po predikat komplitik varb sekidik stadon in letim alik, 
e varb nesekidik — in lefom alik (duna- u sufalefom). Ye semikna 
aplaoy tefu nomot at. Tano varb nesekidik acenon ad malon 
letimi, sevabo: 

• Po lonam data, unu kel komits mutons pugegeton...; 

• ...tonajok pesesedol alik muton elabon buiko timi ad ge- 
kdmon asa leog...; 

• Stok lolik bukema usik mb milats anik bukas muton poxamon 
bai stips kdsomik somik; 

• Fino penads nog: 2 mutons pemanioton... 

Too po jenets valik te dil bal predikata komplitik ejonon letimi. 

Zuo fom neyegik "dalos" akomadon, as sam: 

• Fovo dalos pamanioton, das in pubots de 1936...; 

• So no dalos jenon bevu ols... (gospul ma 'Matthaeus': XX, 26). 

Fom sumik varba "muton" no apubon. 

4. KLUDODS 

Varbs sekidik valik labons patofis kobadik omik. No komandob 
ad gebon sufalefomi varbas sekidik, bi jenets geba sumik varbas 
kodama jinons lu ob as seks dotik traduta tuvemo vodika. Vemo 
nesuvo partisips de varbs sekidik pedefomols akomadons (varbs: 
loegon, lielon, leadon, kluladon, kanon, vilon < alabons plago par- 
tisipis lonik). Partisips somik no binons komandabiks ad pagebon 
in vodems. Suvofikuno lautans Volapukik timada di 'de Jong' avi- 
tons ad defomon partisipis de varbs sekidik, buukolo sekidasetis 
ko konyuns valasotik: yen, du, bua, iba, posa... Eko! sams anik: 

• Iba elielobs sagon omi, das Yesus et di 'Nazareth' odabreikom 
topi at, ed ovotukom sudis, kelis 'Moyses' eloveukom obes (duns 
paostolanas: VI, 14); 

• Tan agevom gonu pop libi e/e 'Barabbas', e posa ibuedom le- 
baton Yesusi, alovegivom omi ad pakrodon (gospul ma 'Matthae¬ 
us': XXVII, 26); 

• So i yen loegols jenon atosi valik, osevols, das binos nilik 
(gospul ma 'Marcus': XIII, 29); 

• Semans utanas, kels binons is, no odeadons, bud oloegons ko- 
mon Soni mena ini regan omik (gospul ma 'Matthaeus': XVI, 28). 

Fovotofovon. 

VU KRAKS 

fa ‘Frank Roger’, ini Volapuk pet rad u to I fa ‘Hermann Philipps’ 

Un god mudela seimik alatob boso ed akudob ad komon tu lato 
pro tren. Rein nevemik ivedukon suti bosilo slifulabiki. Demu 
spidial oba aperob leigaveti, penedasakad afalon de nam obik, ed 
adosturob. Man nenlodik ilogom mijenoti obik. Akomom IQ ob ed 
ayufom obi ad loadon. Du asteifob ad leodikon, man at alakobu- 
kom dinis, kels iseslifons se penedasakad obik. 

Labo iblebob nenviodik. Nelab kion, if futayoin obik piviodonov! 
Man nenlodik alusmililom obi ed asakom, va val aleodon-la po ob. 
Logod miotik, balib lunik e neklinik, klotem vorik apatedons mena- 
soti oma, ye nid in logs omik asevadukon tikalakleili vemik. Ada- 
nob omi ed agivob ome bankazoti mo dolars lul, keli frediko adasu- 
mom. Poso amogolob spelolo, das no okomob-la tu lato pro tren. 

Tu tudel aloegob seadon fleni obik in gul ot as adelo. “Godi 
gudik!” asagob ed aseitob konadis anik ini skel oma. Plutiko agli- 
dom ed adanom obi. Jenot adelik ajinon ivedukon kosami vu obs. 
No plu abinom pro ob bal menas nenlodik nennemik in u nilu 
stajon, e pro om no plu abinob bal tavanas, kels spidons ini burs 
okas u ge lomio. 

Un dels sokol kosomot semik adavedon po ob. Ekomol lu 
stajon asukob mani at medu logs obik; suvikuno atuvob omi la top 
ot, aglidobs odi, ed agivob ome konadis anik, demu kels adanom 
obi. Abinom us un dels tio valiks, ye semikna afabinom. Asakob 
obi, kiopo abinom un tims at. Igevom-li oke vakenadelis? Abinom- 
li votaseimo? Amisaunom-li ed ablibom-li in stebop seimik oka? 

Kosomiko ageikom pos dels anik. Alusmilom ed aglidom obi, ye 
no asakob omi, kiopo ibinom. Atos klulo no abinon din obi tefol. 

Pos tim anik akupob bosi bisarik. Aina ven igeikom pos bal "va- 
kenas" oma — asa anemob timis nekoma omik —, alogotom 
kupoviko baldikum. Asevob klulo, das mens nenlodik baldikons 
vifikumo ka obs votik. Kosomiko labons lifi brefikum. Sufons ditre- 
tis, tuiko drinons spitinis, nemodo u no getons kaledi sanavik. Pro 
ons no veutos ad lifon sauniko. Kanoyov sagon, das lifons “la siem 
gufura”, sodas suvo sturons de siem at, bua tim onas ekomon. 

Fovot ofovon. 




